Robert Choe

Robert Choe Kim Chwee (13 Januari 1940 – 21 Januari 2025) merupakan bekas pemain Melaka FA dan Malaysia pada 1950-an–1960-an.

 Keseluruhan kerjaya 
Robert merupakan pemain skuad penyerang untuk Tanah Melayu yang memenangi Pestabola Merdeka pada edisi 1958, 1959 dan 1960.

Pada tahun 1959, beliau telah dipilih untuk julung kali diadakan Kejohanan Remaja Asia. Pada 16 Disember 1961, Robert membantu pasukan negara memenangi pingat emas dalam Sukan SEAP 1961 (kini Sukan SEA) di Rangoon, Burma (kini Myanmar) selepas menewaskan Burma di peringkat akhir.South East Asian Peninsula Games 1961 (Rangoon, Burma) - RSSSF

Beliau juga merupakan sebahagian daripada pasukan Malaya yang memenangi pingat gangsa dalam Sukan Asia 1962."Asian Games 1962 (Indonesia)". Rec.Sport.Soccer Statistics Foundation. Dicapai pada 30 Mac 2021.

Pada tahun 1962, beliau juga ditawarkan oleh Eintracht Frankfurt dan Tottenham Hotspur (bersama Abdul Ghani Minhat) untuk menghadiri sesi percubaan.

Pada Sukan Asia 1966 di Bangkok, Robert diberi penghormatan untuk menjadi kapten skuad kebangsaan sebelum mengumumkan persaraannya dari pentas antarabangsa pada usia 26 tahun untuk memberi tumpuan kepada kerjaya sebagai seorang jurubank.Nifty Robert achieved plenty of football feats in a short time – The Star at PressReader. Dicapai pada 3 November 2022.

 Kehidupan peribadi 
Robert berketurunan Baba dan Nyonya. Pada 24 Oktober 1964, selepas berkahwin dengan Alice Choe, pasangan itu dikurniakan sepasang anak lelaki, Fahrian Choe Choon Huah dan Timothy Choe Choon Seng. Fahrian dinamakan sempena penjaga gol Jerman di Piala Dunia FIFA 1962, Wolfgang Fahrian, yang menjadi kawan Robert ketika melancong ke Eropah. “Fahrian gembira mengetahui saya menamakan anak pertama saya dengan nama dia,” kata Robert.

Pada 20 Januari 2025, Robert meninggal dunia di Hospital Melaka pada usia 85 tahun.

Kepujian
Melaka
Piala FAM Malaysia Naib Juara: 1957, 1958

Malaysia B19
Kejohanan Remaja AFC Naib Juara: 1959, 1960

Malaysia
Sukan SEAP: 1961
Sukan Asia: Pingat Gangsa 1962
Pestabola Merdeka: 1958, 1959, 1960

 Rujukan 

Kategori:Pemain bola sepak lelaki Malaysia
Kategori:Kelahiran 1940
Kategori:Kematian 2025
Kategori:Pemain bola sepak dari Melaka
Kategori:Penyerang bola sepak persatuan lelaki
Kategori:Pemain Melaka United F.C.